Sonic 2. Sonic 2 (; asl tarjimasi — "Tipratikan Sonic 2") 2022-yilda katta ekranlarga chiqarilgan sarguzasht va komedik janrdagi film boʻlib, Sega Sammy Group, Original Film, Marza Animation Planet va Blur Studio studiyalari tomonidan ishlangan hamda Paramount Pictures tomonidan tarqatilgandir. Film rejissori — Jeff Fowler, ssenariy mualliflari — Patrick Casey, Josh Miller va John Whittington. Film gʻoyasi Sega shirkati tomonidan yaratilmish shu nomli videooʻyin franshizasiga asoslangandir. Film "Sonic the Hedgehog" filmlar seriyasining ikkinchisi boʻlib, bundan avval "Sonic the Hedgehog" (2020) ishlangan edi. Filmda bosh qahramonlarga Ben Schwartz, Colleen O'Shaughnessey, Idris Elba, James Marsden, Tika Sumpter, Natasha Rothwell, Adam Pally, Shemar Moore va Jim Carrey ovoz bergan. "Sonic 2" premyerasi AQShda 2022-yil 8-aprelda boʻldi. Film umumjahon boʻylab $402 million jamgʻardi va 2022-yilning 9chi eng kassabop filmiga aylandi. Syujeti. Birinchi film voqealaridan soʻng, Tom va Maddie Green Hillsdagi uyini Sonicga omonat qoldirib, taʼtilga chiqishadi. Doktor Eggman Echidna Knuckles () bilan birgalikda zumradni topish ilinjida oʻrtaga chiqadi. Boshqa tarafdan, Sonic yangi oʻrtogʻi boʻlmish Miles „Tails“ Prower () bilan birgalikda zumradni yomon qoʻllarga tushishidan avval topish uchun yoʻlga chiqishadi. Musiqasi. Filmga Tom Holkenborg bastakorlik qilgan.